#### Egyszerűsített éves beszámoló

**Kiegészítő melléklete**

**2014 év**

Készítette: Jóváhagyta:

 .…........................................... ….…….........................................………...

 Treier és Ritter Balaton-nagyberek

 Könyvvizsgáló és Adótanácsadó Kft. Vízitársulat

**I. Általános rész**

Működési forma: Vízitársulat

Alapítás ideje: 2010.08.23.

A társulat tagjai a működési területen ingatlantulajdonnal rendelkező vagy az ingatlant a tulajdonos által feljogosított használó természetes és jogi személyek, jogi személyiséggel nem rendelkező gazdasági társaságok, egyéb szervezetek.

A társulat szakmai feladatai:

a) vízrendezés: a káros többletvizek rendezett elvezetésének, visszatartásának biztosítása;

b) vízkárelhárítás: belvízkárok és helyi vízkárok elhárítása, mérséklése;

c) árvízmentesítés: a vízfolyások árterületének mentesítése az időszakos elöntésektől;

d) mezőgazdasági vízhasznosítás, öntözővíz biztosítása mezőgazdasági termelők számára, vízpótlás, vízszolgáltatás halastavak számára;

e) vízvisszatartási, víztározási feladatok.

Társaságunknál a könyvvizsgálat nem kötelező.

A könyvviteli szolgáltatással az Treier és Ritter Könyvvizsgáló és Adótanácsadó Kft-t bíztuk meg. A könyvviteli szolgáltatás körébe tartozó feladatok irányításáért és vezetéséért felelős személy: Filep Katalin (2040 Budaörs, Maros köz 18/b.; Regisztrációs száma: 124113)

**II. Számviteli politika**

**1./ Mérleg és eredménykimutatás formája**

A társaság az egyszerűsített éves beszámoló mérleg és eredmény-kimutatását alkalmazza a 224/2000. (XII. 19.) Korm. Rendelet 4. és 5. számú melléklete alapján.

A beszámoló formája: EGYSZERŰSÍTETT ÉVES BESZÁMOLÓ

**2./ Mérlegkészítés időpontja**

A mérlegzárás időpontja 2015. január 31.

A mérlegkészítés határideje: 2014. február 20.

Az üzleti év megegyezik a naptári évvel.

**3./ Eltérés a Számviteli törvénytől**

A Balaton-nagyberek Vízitársulat a számviteli alapelvektől, valamint a könyvvezetés sajátosságai miatt alkalmazandó törvényektől a 2014. évben nem tért el.

**4./ Értékelési módszerek**

A társaság **készleteit** tényleges beszerzési árontartotta nyilván.

A **tárgyi eszközök** értékelése az elszámolt értékcsökkenési leírással csökkentett tényleges beszerzési áron történt.

A **devizás eszközök és források** a bekerülés, illetve a teljesítés napján érvényes MNB által hivatalosan közétett devizaárfolyamon kerültek a könyvekben nyilvántartásba vételre. Ezen eszközök és kötelezettségek az egyszerűsített éves beszámolóban a mérleg fordulónapján érvényes, a fenti bank árfolyamán átszámított forintértékben szerepelnek. A devizás eszközök és források mérlegfordulónapi átértékeléséből keletkező összevont, nem realizált árfolyamkülönbözet, előjelétől függően a pénzügyi műveletek bevételei, vagy a pénzügyi műveletek ráfordításai tartalmazzák. Társaságunknál 2014-ben nem voltak devizás eszközök és források, így átértékelés nem került elszámolásra.

**5./ Amortizációs politika**

A tárgyi eszközök és immateriális javak beszerzésére az igények felmerülése után került sor, üzembe helyezésük a beszerzés időpontjában megtörtént. Értékcsökkenést a használatba vétel napjától számoltunk el, lineáris módszerrel. Az értékcsökkenés elszámolására negyedévente kerül sor.

Az immateriális javak és tárgyi eszközök esetében eszközfajtánként megállapításra került a maradványérték.

* Műszaki gépek és berendezések esetén a bekerülési érték 5 %-a.
* Járművekre a bekerülési érték 20 %-a.
* Egyéb irodai és ügyviteltechnikai gépek esetén a bekerülési érték 10 %-a.
* Számítástechnikai eszközök 5 %-a.
* Hírközlő gépek és berendezések esetén a bekerülési érték 5 %-a.
* Mobiltelefonoknál a bekerülési érték 10 %-a.

# III. Mérleghez kapcsolódó kiegészítések

**1./ Immateriális javak**

### a.) Bruttó értékek bemutatása

###  adatok e Ft-ban

|  |  |  |  |  |
| --- | --- | --- | --- | --- |
| **Megnevezés** | **Nyitó** | **Növekedés** | **Csökkenés** | **Záró** |
| Vagyoni értékű jogok | 7 681 | - | - | 7 681 |
| **Immateriális javak** | **7 681** | **-** | **-** | **7 681** |

### b.) Halmozott értékcsökkenés bemutatása

 adatok e Ft-ban

|  |  |  |  |  |
| --- | --- | --- | --- | --- |
| **Megnevezés** | **Nyitó** | **Növekedés** | **Csökkenés** | **Záró** |
| Vagyoni értékű jogok | 4 635 | 1 536 | - | 6 171 |
| ***Immateriális javak*** | **4 635** | **1 536** | - | **6 171** |

**2./ Tárgyi eszközök**

a./ Bruttó értékek:

 adatok e Ft-ban

|  |  |  |  |  |
| --- | --- | --- | --- | --- |
| **Megnevezés** | **Nyitó** | **Növekedés** | **Csökkenés** | **Záró** |
| Idegen ingatlanon végzett beruházás |  | 10 810 |  | 10 810 |
| Termelő gépek, berendezések | 22 138 | 305 |  | 22 443 |
| Személygépjárművek | 4 792 |  |  | 4 792 |
| Vízi járművek | 170 | 24 |  | 194 |
| Számítástechnikai eszközök | 234 | 281 |  | 515 |
| Értékhatár alatti eszközök | 122 | 134 |  | 256 |
| Beruházások | 76 603 | 58 911 | 123 274 | 12 240 |
| **Befektetett eszközök**  | **104 059** | **70 465** | **123 274** | **51 250** |

b./ Halmozott értékcsökkenés:

 adatok e Ft-ban

|  |  |  |  |  |
| --- | --- | --- | --- | --- |
| **Megnevezés** | **Nyitó** | **Növekedés** | **Csökkenés** | **Záró** |
| Idegen ingatlanon végzett beruházás | - | 540 | - | 540 |
| Termelő gépek, berendezések | 8 560 | 3 079 | - | 11 639 |
| Személygépjárművek | 832 | 787 | - | 1 619 |
| Vízi járművek | 10 | 28 | - | 38 |
| Számítástechnikai eszközök | 211 | 77 | - | 288 |
| Értékhatár alatti eszközök | 37 | 132 | - | 168 |
| **Befektetett eszközök** | **9 650** | **4 643** | **-** | **14 293** |

**3./ Követelések**

A Vízitársulat rövidlejáratú követelései a következők:

* Követelés áruszállításból, szolgáltatásból 30 011 eFt
* Egyéb rövid lejáratú követelés 1 851 eFt

Az egyéb rövid lejáratú követelés egyrészt szállító túlfizetésből (5eFt), elhatárolt ÁFA összegből (939eFt), munkabér előlegből (33eFt), valamint adó túlfizetésből (874eFt)állt.

**4./ Aktív időbeli elhatárolások**

A Vízitársulat időszakos elszámolású vállalkozási tevékenysége miatt 10 940eFt bevétel elhatárolásra került sor.

Költség elhatárolásként 2015. évi biztosítási díj (55eFt) került elszámolásra.

**5./ Saját tőke**

A jegyzett tőke 2013. évben 120 millió Ft-tal került megemelésre, még 2013. évben tőkeleszállításra is sor került 120 millió Ft értékben, melynek cégbírósági bejegyzése már 2014. évben történt meg. A saját tőke további növekedése a társaság eredményéből adódott.

**6./ Céltartalékok**

A Vízitársulat 2014. évben céltartalékot nem képzett.

**7./ Kötelezettségek**

Hosszú lejáratú kötelezettségként a Hubertus Agráripari Bt-től felvett beruházási hitel került kimutatásra.

A hitel futamideje 10 év

Kamata : mindenkori jegybanki alapkamat +2,25%

A rövid lejáratú kötelezettségek 27 117 eFt összege az alábbiak szerint alakult:

* vevőktől kapott előlegek: 15 000 eFt
* hosszú lejáratú kölcsön 2015.évi törlesztése: 1 200 eFt
* szállítói kötelezettség: 5 156 eFt
* adófizetési kötelezettségek: 4 022 eFt
* elszámolás munkavállalókkal: 1 658 eFt
* letiltás: 81 eFt

**8./ Passzív időbeli elhatárolások**

A passzív időbeli elhatárolások között kimutatott 796 eFt a 2014. évet érintő, 2015. évben számlázásra kerülő 150 eFt évzárási díj, 200 eFt bérleti díj, és 446 eFt fizetendő kamat időbeli elhatárolását tartalmazza.

**IV. Eredmény-kimutatáshoz kapcsolódó kiegészítések**

**1./ Árbevétel**

A Vízitársulat 2014. évben 116 838 eFt árbevételt realizált.

**2./ Egyéb bevétel**

Egyéb bevételként 112 464 eFt beruházás értékesítési bevétel, 63eFt késedelmi kamat bevétel, valamint 1.150 eFt 2010. évi érdekeltségi hozzájárulás került elszámolásra.

**3./ Értékcsökkenési leírás**

A Vízitársulat 2014. évben kizárólag terv szerinti, lineáris értékcsökkenést számolt el

6 179 eFt értékben.

**4./ Pénzügyi műveletek eredménye**

Vízitársulatnak a 2014. évben nem volt sem realizált, sem nem realizált árfolyamnyeresége illetve árfolyamvesztesége. A pénzügyi műveletek eredménye a pénzintézettől kapott kamatbevételből, valamint a hitelekre fizetett kamat ráfordításokból állt.

**5./ Rendkívüli tételek**

Vízitársulatnál rendkívüli eredmény nem volt.

**V. Mutatószámok ( adatok eFt-ban)**

|  |  |  |  |  |
| --- | --- | --- | --- | --- |
| **Vagyoni helyzet mutatói** |   | **Előző év** | **Tárgyév** | **Előző év %** |
| **forgóeszközök aránya** |   |   | 45,25 | 46,21 | 102,12% |
| (forgóeszköz / összes eszköz) |   |   |   |   |
| **Saját tőke aránya** |   |   | 91,56 | 57,90 | 63,24% |
| (saját tőke / összes forrás) |   |   |   |   |
| **Tőkeigényességi mutató** |   | 52,92 | 41,83 | 79,05% |
| (befektetett eszközök / összes eszköz) |   |   |   |
| **Eladósodottság** |   |   | 7,46 | 41,23 | 552,81% |
| (összes kötelezettség / összes eszköz) |   |   |   |
| **Tőkefeszültségi mutató** |   | 8,15 | 71,22 | 874,21% |
| (összes kötelezettség / saját tőke) |   |   |   |   |
|  |  |  |  |  |  |  |

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |
| **Pénzügyi helyzet mutatói** |   | **Előző év** | **Tárgyév** | **Előző év %** |
| **Likviditási mutató** |   |   | 606,66 | 112,07 | 18,47% |
| (forgóeszközök / kötelezettségek) |   |   |   |   |
| **Likviditási gyorsráta** |   |   | 606,66 | 156,70 | 25,83% |
| (pénzeszk.+köv.+értékp. / RL. Kötelezett.) |   |   |   |
| **Nettó eladósodottság** |   |   | -18,35 | 11,37 | -61,98% |
| (kötelezett.-követelések / saját tőke) |   |   |   |
| **Hitel fedezettségi mutató** |   | 325,26 | 117,49 | 36,12% |
| (követelések / RL. Kötelezettségek) |   |   |   |   |
|  |  |  |  |  |  |  |
|  |  |  |  |  |  |  |
| **Jövedelmezőségi mutatók** |   | **Előző év** | **Tárgyév** | **Előző év %** |
| **Árbevétel-arányos nyereség** |   | -8,31 | 3,96 | -47,67% |
| (adózás előtti eredmény / Érték.nettó árb.) |   |   |   |
| **Sajáttőke-arányos nyereség** |   | -6,17 | 8,69 | -140,96% |
| (adózás előtti eredmény / saját tőke) |   |   |   |
| **Eszköz arányos nyereség** |   | -5,65 | 5,03 | -89,14% |
| (adózás előtti eredmény / összes eszköz) |   |   |   |
| **Bruttó termelési érték** |   | 126 779 | 230 515 | 181,82% |
| (ért.nettó árbev.+Egyéb bevétel+AST) |   |   |   |
| **Hozzáadott érték** |   |   | 36 025 | 165 219 | 458,62% |
| (bruttó termelési érték - anyagjellegű ráf.) |   |   |   |
| **Export hányad** |   |   | 0,00 | 0,00 | 0,00% |
| (export árbevétel / értékesítés nettó árb.) |   |   |   |

**VI. Tájékoztató rész**

*Vezető tisztségviselők:*

Képviseletre jogosult személy:

Völler Zoltán igazgató (8640 Fonyód, Hátszegi u. 3.)

Az igazgató munkájáért havi 260 eFt díjazásra jogosult. 2013. évi munkája alapján 750 eFt prémiumot számoltunk el neki.

A Társulatnál felügyelőbizottság működik, a felügyelőbizottság tagjai a következők:

Oliver Hahnenkamm (DE-91741 Theilenhofen, Berg Strasse 16.)

Bene Zsolt (8646 Balatonfenyves, Imremajor)

Ifj. Bene István (8646 Balatonfenyves, Imremajor)

A Vízitársulatnál intézőbizottság is működik, melynek tagjai a következők:

Csató András elnök (2040 Budaörs, Víg u. 64.)

Csáki Zsolt (8646 Balatonfenyves, Kossuth u. 53.)

Nagy Tamás (8646 Balatonfenyves, Úttörő u. 60.)

A vezető tisztségviselők munkájukért évi 50 eFt/fő tiszteletdíjban részesülhetnek, melyről Oliver Hahnenkamm, illetve Csató András 2014. évben lemondott.

*Mérlegen kívüli tételek:*

A vízitársulatokról szóló 2009. évi CXLIV. törvény 42. § (4) bekezdése alapján a társulat elkülönített vagyonáról a küldöttgyűlés által jóváhagyott, tételes és évente aktualizált nyilvántartást köteles vezetni. E törvény 1. § 4. pontja szerint elkülönített vagyonként kell kimutatni a társulat nyilvántartásában kimutatott társulati műveket, valamint a közfeladatok ellátásához a tárgyévben juttatott pénzeszközöket, továbbá saját vagyonból a társulati művek értékének 8%-át. Társulatunk nyilvántartásában a társulati művek nem szerepel(het)nek, mivel a tulajdonos képviselőjével az MNV Zrt-vel a mai napig nem sikerült megkötnünk azon megállapodást, mely tartalmazná a társulati művek értékét, értékcsökkenésének kezelési módját, így az ezen eszközöket nem tudjuk tételesen kimutatni.

*Munkavállalókra vonatkozó kiegészítés*

|  |  |  |  |
| --- | --- | --- | --- |
| Állománycsoport | Létszám | Bérköltség | Személyi jellegű ráfordítás |
| Fizikai | 8 fő | 17 172 eFt | 2 115 eFt |
| Szellemi | 3 fő | 10 460 eFt | 842 eFt |
| Összesen |  10 fő | 27 632 eFt | 2 957 eFt |

*Egyéb kiegészítés*

A társulat vízgazdálkodási tevékenységének végzésével kapcsolatban a 2014. évben felmerült költség összege 63 238eFt volt, amelyet teljes egészében vállalkozási tevékenységből finanszírozott a Társulat.*Társasági adóalap*

|  |  |
| --- | --- |
|  | adatok eFt-ban |
| **Adózás elôtti eredmény** | **4 845** |
|   |   |
| **Tao növelő tételek összesen:** | **118 643** |
|  - ÉCS sztv. szerint | 118 643 |
|   |  |
| **Tao csökkentő tételek összesen:** | **121 322** |
| - előző időszakból áthozott veszteség | 2 166 |
|  - ÉCS Tao. szerint | 119 156 |
|   |   |
| **Adóalap** | **2 166** |
| **Tao** | **217** |
| **Alaptevékenységre tekintettel adómentes** | **0**  |
| **Fizetendő Tao** | **217**  |

Budaörs, 2015. február 17.

 …….……………………………………..

 Treier és Ritter

 Könyvvizsgáló és Adótanácsadó Kft.